แอ็นสท์ ลินเดอมัน

อ็อทโท แอ็นท์ ลินเดอมัน (28 มีนาคม ค.ศ. 1894 – 27 พฤษภาคม ค.ศ. 1941) เป็นทหารเรือชาวเยอรมันที่ดำรงตำแหน่งยศเป็น Kapitän zur See (กัปตันเรือ) เขาเป็นผู้บัญชาการเพียงคนเดียวของเรือรบประจัญบานบิสมาร์คในช่วงแปดเดือนของการปฏิบัติหน้าที่ในสงครามโลกครั้งที่สอง

ลินเดอมันเข้าสมัครเป็นทหารเรือแห่งกองทัพเรือจักรวรรดิเยอรมัน (ไคเซอร์ลีเชอมารีเนอ) ในปี ค.ศ. 1913 ภายหลังจากการฝึกทหารขั้นพื้นฐาน เขาได้รับใช้บนเรือรบจำนวนหนึ่งในช่วงสงครามโลกครั้งที่หนึ่ง ในฐานะเจ้าหน้าที่การสื่อสารแบบโทรเลขไร้สาย ซึ่งอยู่บนหอบังคับการณ์เรือ SMS Bayern เขาได้มีส่วนร่วมปฏิบัติการอัลเบียนในปี ค.ศ. 1917 ภายหลังสงครามโลกครั้งที่หนึ่ง เขาได้รับราชการทหารในตำแหน่งต่าง ๆ และตำแหน่งการฝึกซ้อมยิงปืนใหญ่ของกองทัพเรือ หนึ่งปีหลังการลุกลามของสงครามโลกครั้งที่สอง เขาได้รับการแต่งตั้งให้เป็นผู้บัญชาการเรือรบประจัญบานบิสมาร์ค ซึ่งเป็นเรือรบที่ใหญ่ที่สุดในตำแหน่งใดในโลก และเป็นความภาคภูมิใจของครีคส์มารีเนอ (กองทัพเรือของนาซีเยอรมนี)

ในเดือนพฤษภาคม ค.ศ. 1941 ลินเดอมันได้บัญชาการเรือรบบิสมาร์คในช่วงปฏิบัติการไรน์อือบุง บิสมาร์คและเรือลาดตะเวนหนัก พรินทซ์อ็อยเกน ได้จัดตั้งกองเรือเฉพาะกิจภายใต้บัญชาการของพลเรือเอก กึนเทอร์ ลึทเยินส์ ซึ่งอยู่บนหอบังคับการของเรือรบบิสมาร์ค คำสั่งในการทำลายฐานทัพของพวกเขาในเขตยึดครองโปแลนด์ของเยอรมันและเข้าโจมตีขบวนเรือพาณิชย์ของบริติซในมหาสมุทรแอตแลนติก การสู้รบครั้งสำคัญครั้งแรกของกองเรือเฉพาะกิจคือ ยุทธนาวีที่ช่องแคบเดนมาร์ก ซึ่งส่งผลทำให้เรือหลวงฮูดถูกจมลง ไม่ถึงหนึ่งสัปดาห์ต่อมา ในวันที่ 27 พฤษภาคม ลินเดอมันและลูกเรือส่วนใหญ่ต่างเสียชีวิตในการสู้รบครั้งสุดท้ายของเรือบิสมาร์ค

เขาได้รับการปูนบำเหน็จหลังเสียชีวิตด้วยเหรียญกางเขนอัศวินแห่งกางเขนเหล็ก (Ritterkreuz des Eisernen Kreuzes) ซึ่งในช่วงเวลานั้น เป็นรางวัลปูนเหน็จอันสูงสุดในทางทหารและกองกำลังกึ่งทหารของนาซีเยอรมนี เหรียญนี้ได้ถูกมอบให้แก่ฮิลเดอการ์ท ผู้เป็นภรรยาม่ายของเขา เมื่อวันที่ 6 มกราคม ค.ศ. 1942

ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
ทหารเรือชาวเยอรมัน
บุคคลจากรัฐไรน์ลันท์-ฟัลทซ์
ยุทธนาวีที่ช่องแคบเดนมาร์ก
เสียชีวิตในสงคราม